Elmehetsz drága madár (3)
Elmehetsz drága madár,
Nekem nem kell csapodár,
          Rút a leány, ha szeles,
          Talál az, a ki keres.

Találok nálad szebbet,
Nekem nem kellesz többet,
          Ha szebb nem lesz, de jobb lesz,
          Hűségtelen még sem lesz.

Csábitóm voltál mindég,
Tudja azt jól a nagy ég,
          0 te hűtelen lélek!
          Nálad nélkül elélek.

Leányt kapok eleget,
Minden ujjomra tizet,
          Hivtelen voltál s leszel,
          Eredj isten hirével.

Bánom ismeretségem,
Véled tett szövetségem,
          Elfelejtlek örökre,
          Esküszöm az egekre.

Magyar! szeress magyar lányt,
Ha szerelem tüze bánt;
          Mert a magyar meg nem csal,
          Becsületért él és hal.
Népköltészet